section_heading: Životopis
paragraph_text: Poslije rata bio je načelnik Zrakoplovno tehničkog instituta u Žarkovu kod Beograda, načelnik uprave Ratnog zrakoplovstva i zračne obrane te u Generalštabu JNA. Radio je kao inženjer i pokusni pilot. Bio je odgovoran za projekte zrakoplova G-2 Galeb, J-21 Jastreb i J-20 Kraguj. Potom je imenovan u KRV i PVO na mjesto načelnika zrakoplovno-tehničke službe, a od 1972. premješten je u Glavni stožer JNA.